Бұйрығына 1-қосымша

**Қағидалар шығарылатын акциялар немесе қатысу үлестерінің құнындағы мүлік үлесін, сондай-ақ резидент-заңды тұлғаның, оның ішінде эмитент-заңды тұлғаның активтері құнындағы тұлғаның (тұлғалардың), соның ішінде жер қойнауын пайдаланушының (жер қойнауын пайдаланушылардың) мүлік үлесін пайыздық арақатынаста айқындау қағидалары**

**1-Бөлім. Жалпы ережелер**

1. Осы Ережелер акциялар немесе қатысу үлесі іске асырылған күндегі құнына мүліктің үлесін пайыздық арақатынаста, сондай-ақ тұлғалардың (тұлғаның), оның ішінде жер қойнауын пайдаланушылардың (жер қойнауын пайдаланушының), заңды тұлғаның – резиденттің, соның ішінде эмитент-заңды тұлғаның активтерінің құнындағы мүлік үлесін айқындау тәртібін белгілейді және Қазақстан Республикасының Салық кодексінің 687-бабының 2-тармағына сәйкес әзірленген.

**2-Бөлім. Жылжымайтын мүлік үлесін, баланстық құнды, мүлік үлесін, активтер құнын айқындау тәртібі**

2. Жылжымайтын мүліктің үлесі акциялар немесе қатысу үлесі іске асырылған күндегі олардың құнындағы үлесі ретінде айқындалады және ол – акциялары (қатысу үлестері) заңды тұлғаға тиесілі немесе акциялары (қатысу үлестері) сатылатын заңды тұлғаның жылжымайтын мүлкі құнының (құндарының) сомасының, сол заңды тұлғаның іске асырылатын акциялары немесе қатысу үлестерінің жалпы құнына қатынасы ретінде есептеледі.

3. Заңды тұлғаның жылжымайтын мүлкінің құны оның баланстық құны болып танылады:

1) акцияларға (қатысу үлестеріне) меншік құқығы сатып алушыға берілген күнге;

2) егер сатып алушыға акцияларға (қатысу үлестеріне) меншік құқығын беру күнінде жеке қаржылық есептілік болмаса – сатып алушыға акцияларға (қатысу үлестеріне) меншік құқығын беру күніне дейінгі соңғы есепті күнге.

4. Акциялары (қатысу үлестері) сатылатын заңды тұлғаның іске асырылатын акцияларының немесе қатысу үлестерінің жалпы құны сол заңды тұлғаның акцияларының (қатысу үлестерінің) баланстық құны болып табылады.

5. Акциялардың (қатысу үлестерінің) баланстық құны – акциялары (қатысу үлестері) сатылатын заңды тұлғаның немесе қатысу үлестері сатылатын консорциум қатысушыларының жеке қаржылық есептілігі деректері негізінде айқындалады. Мұндай есептілік заңды тұлға немесе консорциум құрылған мемлекеттің заңнамасының талаптарына сәйкес жасалып, бекітілуі тиіс:

1) акцияларға (қатысу үлестеріне) меншік құқығы сатып алушыға берілген күнге;

2) егер сатып алушыға акцияларға (қатысу үлестеріне) меншік құқығын беру күнінде жеке қаржылық есептілік болмаса – сатып алушыға акцияларға (қатысу үлестеріне) меншік құқығын беру күніне дейінгі соңғы есепті күнге.

6. Акциялардың (қатысу үлестерінің) баланстық құны келесі формула бойынша айқындалады:

Заңды тұлғаның активтерінің жалпы құны

минус

ұзақ мерзімді, қысқа мерзімді міндеттемелер және қарыздар.

7. Акциялары (қатысу үлестері) сатылатын заңды тұлғаның активтерінің құнындағы резидент тұлғаның (оның ішінде жер қойнауын пайдаланушының) мүлік үлесі – акциялары (қатысу үлестері) заңды тұлғаға тиесілі немесе акциялары (қатысу үлестері) сатылатын резидент тұлғаның мүлік құнының (құндарының) сомасының, осындай заңды тұлғаның активтерінің жалпы құнына қатынасы ретінде айқындалады.

8. Резидент тұлғаның (оның ішінде жер қойнауын пайдаланушының) мүлік құны (оның ұйымдық-құқықтық нысанына байланысты) – резидент тұлғаның жылжымайтын мүлкінің баланстық құны болып танылады:

1) акцияларға (қатысу үлестеріне) меншік құқығы сатып алушыға берілген күнге;

2) егер сатып алушыға акцияларға (қатысу үлестеріне) меншік құқығын беру күнінде жеке қаржылық есептілік болмаса – сатып алушыға акцияларға (қатысу үлестеріне) меншік құқығын беру күніне дейінгі соңғы есепті күнге.

9. Акциялары (қатысу үлестері) сатылатын заңды тұлғаның активтерінің жалпы құны – осындай заңды тұлғаның барлық активтерінің баланстық құндарының сомасы болып табылады.

10. Активтердің баланстық құны – дивидендтер төлейтін немесе акциялары (қатысу үлестері) сатылатын заңды тұлғаның немесе қатысу үлестері сатылатын консорциум қатысушыларының жеке қаржылық есептілігі деректері негізінде айқындалады. Мұндай есептілік заңды тұлға немесе консорциум құрылған мемлекеттің заңнамасының талаптарына сәйкес жасалып, бекітілуі тиіс:

1) дивидендтер төленген немесе акцияларға (қатысу үлестеріне) меншік құқығы сатып алушыға берілген күнге;

2) егер дивидендтер төленген немесе сатып алушыға акцияларға (қатысу үлестеріне) меншік құқығын беру күнінде жеке қаржылық есептілік болмаса – дивидендтер төленген немесе акцияларға (қатысу үлестеріне) меншік құқығын беру күніне дейінгі соңғы есепті күнге.

Мысал 1.

Резидент емес «А» резидент емес «В»-ға резидент емес «С»-тегі 100% қатысу үлесін сатады. Өз кезегінде, резидент емес «С» Қазақстан Республикасының резиденті – «Ай» ЖШС-дегі 100% қатысу үлесіне иелік етеді.

Бұл ретте резидент емес «С»-ның активтерінің құны 100 долларды, ал «Ай» ЖШС-нің жылжымайтын мүлкінің құны 80 долларды құрайды.

Резидент емес «С»-тегі қатысу үлесін сату кезінде құн өсімінен түсетін табыс пайда болады, осындай табысқа салықты Қазақстан Республикасының Салық кодексінің 687-бабының 9-тармағына сәйкес резидент емес «В» есептеп, төлеуге міндетті.

Сонымен бірге халықаралық шарттардың нормаларына сәйкес, егер сатылатын мүліктің құнындағы жылжымайтын мүліктің үлесі 50% және одан жоғары болса, құн өсімінен түскен табыс осындай табыс пайда болған мемлекетте салық салынуы мүмкін деп көзделеді.

Мұндай үлес келесі формула бойынша айқындалады:

Үлес = 80 / 100 × 100% = 80%, мұнда:

80 – Қазақстан Республикасының резидент-заңды тұлғасының жылжымайтын мүлкінің құны;

100 – резидент емес «С»-ның активтерінің жалпы құны.

Қорытынды: құн өсімінен түскен табысқа Қазақстан Республикасында 15% мөлшерлеме бойынша салық салынады.

Мысал 2.

Резидент емес «А» резидент емес «В»-ға Қазақстан Республикасының резиденті – «Минус» ЖШС-дегі 100% қатысу үлесін сатады. Өз кезегінде, «Минус» ЖШС Қазақстан Республикасының резиденті – «Плюс» ЖШС-дегі 100% қатысу үлесіне иелік етеді.

Бұл ретте «Минус» ЖШС кәсіпкерлік қызметті жүзеге асырмайды, қызметкерлері жоқ және активтері жоқ. «Минус» ЖШС-нің баланстық құны 100 долларды құрайды.

«Плюс» ЖШС-нің жылжымайтын мүлкінің құны «Минус» ЖШС активтерінің құрамында 90 долларды құрайды.

Жылжымайтын мүліктің үлесін анықтау формуласы:

Үлес = 90 / 100 × 100% = 90%, мұнда:

90 – «Плюс» ЖШС-нің жылжымайтын мүлкінің құны;

100 – «Минус» ЖШС-нің активтерінің жалпы құны.

Қорытынды: жылжымайтын мүліктің үлесі 90%, бұл 50%-дан жоғары. Демек, құн өсімінен түскен табысқа Қазақстан Республикасында 15% мөлшерлемемен салық салынады.

Мысал 3.

Резидент емес «А» резидент емес «В»-ға Қазақстан Республикасының резиденті – «Плюс» ЖШС-дегі 100% қатысу үлесін сатады.

«Плюс» ЖШС-нің жылжымайтын мүлкінің баланстық құны = 100,0 млн теңге

Сатылатын акциялардың (қатысу үлесінің) құны = 150,0 млн теңге

Барлық активтердің баланстық құны = 500,0 млн теңге

Міндеттемелердің сомасы = 350,0 млн теңге

Бұл ретте жылжымайтын мүліктің үлесі сатылатын үлестің немесе акциялардың құнында міндеттемелер сомасын есепке алмай айқындалады.

Үлес = 100,0 / 150,0 × 100% = 66,6%, мұнда:

100,0 – жылжымайтын мүліктің баланстық құны;

150,0 – сатылатын акциялардың (қатысу үлесінің) құны.

Қорытынды: жылжымайтын мүліктің үлесі 66,6%, бұл 50%-дан жоғары. Демек, құн өсімінен түскен табысқа Қазақстан Республикасында 15% мөлшерлемемен салық салынады.